สารยาอะลูมิเนียม คลอโรไฮเดรตประโยชน์ทางคลินิกคืออะไร
1.  เป็นยาใช้สำหรับป้องกันและรักษาอาการคลื่นไส้ อาเจียน วิงเวียนศีรษะ และภาวะป่วยที่เกิดจากการเดินทาง
2.  เป็นยาที่ออกฤทธิ์ลดการอักเสบ ลดไข้ บรรเทาปวด ลดบวมแดง ไม่มีฤทธิ์ฆ่าเชื้อแบคทีเรีย ส่วนใหญ่แล้วการอักเสบไม่ได้เกิดจากการติดเชื้อแบคทีเรีย
3. ใช้ดับกลิ่นตัว ใช้ช่วยลดภาวะเหงื่อออกมากยาสารระงับเหงื่อ และช่วยฝาดสมานผิวหนังเพิ่มการสมานตัวของผิวหนังเมื่อเกิดแผลหรือการอักเสบ 
4. เป็นยาที่สามารถจำหน่ายได้โดยไม่ต้องมีใบสั่งแพทย์ มีฤทธิ์แก้ปวดและลดไข้
คำตอบที่ถูกต้องได้แก่ 3.  เนื่องจาก สารยาอะลูมิเนียม คลอโรไฮเดรตAluminium Chlorohydrate เป็นสารประกอบประเภทเกลืออนินทรีย์ ประโยชน์ที่นำมาใช้ในวงการอุตสาหกรรม คือ ใช้ในกระบวนการบำบัดน้ำเสียเพื่อกำจัดตะกอนที่ปนในน้ำ สำหรับประโยชน์ทางคลินิก คือ ใช้ดับกลิ่นตัว ใช้ช่วยลดภาวะเหงื่อออกมากยาสารระงับเหงื่อ และช่วยฝาดสมานผิวหนังเพิ่มการสมานตัวของผิวหนังเมื่อเกิดแผลหรือการอักเสบ รูปแบบผลิตภัณฑ์ของสารยานี้ที่พบเห็นทางการแพทย์ จะเป็นรูปแบบเครื่องสำอางที่ใช้ทาเฉพาะที่ โดยมีความเข้มข้นไม่เกิน 25 อะลูมิเนียม คลอโรไฮเดรต มีกลไกการออกฤทธิ์ที่ง่ายๆ คือ จะปกคลุมผิวหนังบริเวณ ต่อมเหงื่อ เป็นเหตุทำให้เหงื่อไม่สามารถเล็ดลอดออกมาได้ ข้อควรระวังประการหนึ่งของการใช้ อะลูมิเนียม คลอโรไฮเดรต คือ ตัวยาอาจมีการดูดซึมเข้าสู่ผิวหนัง และเคยมีผู้ทำการวิจัยพบว่า สารประกอบตัวยานี้ อาจเป็นต้นเหตุให้เสี่ยงต่ออาการอัลไซเมอร์ได้ แต่ก็ยังไม่มีข้อสรุปอย่างเป็นทางการประกาศยืนยันออกมา ปัจจุบัน มีการใช้อะลูมิเนียม คลอโรไฮเดรต ผสมกับสารชนิดอื่น อย่างเช่น น้ำมัน โจโจบา Jojoba oil โดยผลิตเป็นเครื่องสำอางช่วยลดอาการระคายเคืองทางผิวหนังอันเนื่องจากเหตุผิวหนังแช่น้ำมากเกินไป หรือผิวหนังสัมผัสกับสารชะล้างอย่างสบู่ หรือสัมผัสเคมีภัณฑ์ต่างๆมากเกินไป
ผิวหนัง Dermatology,เภสัชวิทยา Pharmacology